CELEX: 32020D1830
Language: fi
Date: 2020-11-27 00:00:00
Title: Neuvoston päätös (EU) 2020/1830, annettu 27 päivänä marraskuuta 2020, Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen (Bernin yleissopimus) pysyvän komitean 40. kokouksessa Euroopan unionin puolesta otettavasta kannasta

4.12.2020   
               
               
                  FI
               
               
                  Euroopan unionin virallinen lehti
               
               
                  L 409/34
               
            
         NEUVOSTON PÄÄTÖS (EU) 2020/1830,
         annettu 27 päivänä marraskuuta 2020,
         Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen (Bernin yleissopimus) pysyvän komitean 40. kokouksessa Euroopan unionin puolesta otettavasta kannasta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 192 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen, jäljempänä ’yleissopimus’, neuvoston päätöksellä 82/72/ETY (1), ja yleissopimus tuli voimaan 1 päivänä syyskuuta 1982.
                  
               
                     (2)
                  
                  
                     Yleissopimuksen mukaan yleissopimuksella perustettu pysyvä komitea, jäljempänä ’pysyvä komitea’, voi hyväksyä muutoksia yleissopimuksen 13–24 artiklaan ja toimittaa ne Euroopan neuvoston ministerikomitean, jäljempänä ’ministerikomitea’ hyväksyttäviksi, ja tämän jälkeen sopimuspuolille, jäljempänä ’sopimuspuolet’, niiden hyväksyntää varten.
                  
               
                     (3)
                  
                  
                     Yleissopimuksen mukaan pysyvä komitea vastaa yleissopimuksen soveltamisen seurannasta ja voi erityisesti tehdä esityksiä yleissopimuksen mukaisen toiminnan tehostamiseksi.
                  
               
                     (4)
                  
                  
                     Pysyvän komitean on määrä hyväksyä 30 päivästä marraskuuta4 päivään joulukuuta 2020 pidettävässä 40. kokouksessaan päätökset, jotka koskevat yleissopimuksen muuttamista rahoituslausekkeiden käyttöön ottamiseksi ja laajennetun osittaisen sopimuksen tekemistä rahastosta yleissopimuksen täytäntöön panemiseksi.
                  
               
                     (5)
                  
                  
                     On aiheellista määrittää kanta, joka otetaan unionin puolesta pysyvässä komiteassa, koska sen päätökset ovat säädöksiä, joilla on oikeusvaikutuksia.
                  
               
                     (6)
                  
                  
                     Yleissopimuksen sihteeristö, jäljempänä ’sihteeristö’, on esittänyt ehdotuksen yleissopimuksen muuttamisesta siten, että otetaan käyttöön rahoitusmekanismi, jonka puitteissa pysyvä komitea määrittäisi sopimuspuolten pakollisten rahoitusosuuksien suuruuden Euroopan neuvoston tavanomaisten talousarviomäärärahojen täydentämiseksi.
                  
               
                     (7)
                  
                  
                     Yleissopimuksen mukaan ministerikomitean on ensin hyväksyttävä muutokset yleissopimukseen ja tämän jälkeen muutokset tulevat voimaan kaikkien sopimuspuolten osalta kolmantenakymmenentenä päivänä siitä, kun kaikki sopimuspuolet ovat ilmoittaneet hyväksyneensä ne.
                  
               
                     (8)
                  
                  
                     Sihteeristö on myös esittänyt ehdotuksen hallitustenvälisen yhteistyön vahvistamisesta yleissopimuksen täytäntöön panemiseksi siten, että tehdään laajennettu osittainen sopimus, johon sisältyisi kyseisen laajennetun osittaisen sopimuksen osapuolten pakollinen rahoitusosuus.
                  
               
                     (9)
                  
                  
                     Euroopan neuvoston perussäännön ja Euroopan neuvoston ministerikomitean menettelyitä ja työmenetelmiä koskevan oppaan mukaisesti ehdotettu laajennettu osittainen sopimus tulisi pysyvän komitean päätöksen myötä voimaan kaikkien kyseisen sopimuksen osapuolten osalta sen jälkeen, kun ministerikomitea on hyväksynyt sen edustajien äänten kahden kolmasosan enemmistöllä ja niiden edustajien enemmistöllä, joilla on oikeus kuulua ministerikomiteaan, ja kun tietty määrä allekirjoittajia on saavutettu.
                  
               
                     (10)
                  
                  
                     Kun ehdotettu laajennettu osittainen sopimus on hyväksytty, yleissopimuksen sopimuspuolten tehtävänä on päättää, tuleeko niistä sen osapuolia.
                  
               
                     (11)
                  
                  
                     Tämä päätös ei vaikuta tulevaan neuvoston päätökseen siitä, onko unionin aiheellista tulla ehdotetun laajennetun osittaisen sopimuksen osapuoleksi.
                  
               
                     (12)
                  
                  
                     Kun otetaan huomioon Euroopan neuvoston tavanomaisista määrärahoista ja sopimuspuolten vapaaehtoisista rahoitusosuuksista peräisin olevan rahoituksen vähentyminen, yleissopimuksen toiminnan takaamiseksi on kiireellisesti luotava varma ja luotettava rahoituslähde.
                  
               
                     (13)
                  
                  
                     Yleissopimuksen muuttaminen rahoitusmekanismin käyttöön ottamiseksi on linjassa muiden monenvälisten ympäristösopimusten rahoitustavan kanssa ja takaisi sen, että kaikki sopimuspuolet maksaisivat oikeudenmukaisen osuuden. Muutoksen tekstiin, sellaisena kuin sihteeristö on sitä ehdottanut, liittyy kuitenkin epävarmuutta käyttöön otettavan rahoitusmekanismin osalta, erityisesti kun on kyse perus- ja ohjelmabudjetin välisestä erosta sekä vaadittavien rahoitusosuuksien suuruudesta.
                  
               
                     (14)
                  
                  
                     Unionin tukeen, jota annetaan yleissopimuksen muutokselle rahoitusmekanismin käyttöönottamiseksi, sovellettaisiin Euroopan unionin toiminnasta tehdyn sopimuksen 218 artiklan 2–4 kohdassa määrättyä menettelyä.
                  
               
                     (15)
                  
                  
                     Koska yleissopimuksen muutosta koskevat neuvottelut ja muutoksen voimaantulo vievät huomattavasti aikaa, tarvitaan nopeampi rahoitusta koskeva ratkaisu, jonka avulla yleissopimuksen mukainen toiminta voi toistaiseksi jatkua tehokkaasti. Kyseiseen tarpeeseen voidaan vastata ehdotetulla laajennetulla osittaisella sopimuksella.
                  
               
                     (16)
                  
                  
                     Neuvoston kantana olisi sen vuoksi oltava, että ehdotetaan yleissopimuksen muutosta koskevan päätöksen lykkäämistä ja tuetaan laajennetun osittaisen sopimuksen tekemistä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen pysyvän komitean 40. kokouksessa unionin puolesta otettava kanta sen toimivaltaan kuuluvissa asioissa on ehdottaa, että äänestystä yleissopimuksen muuttamista rahoituslausekkeiden sisällyttämiseksi koskevasta ehdotuksesta lykätään pysyvän komitean 41. kokoukseen saakka, ja tukea laajennetun osittaisen sopimuksen tekemistä tukirahaston perustamisesta yleissopimuksen täytäntöön panemiseksi pysyvälle komitealle toimitetun luonnoksen pohjalta.
         
         
            2 artikla
            Pysyvän komitean 40. kokouksessa tapahtuneen kehityksen perusteella unionin edustajat voivat jäsenvaltioita kuultuaan sopia 1 artiklassa tarkoitetun kannan tarkentamisesta paikalla tapahtuvissa koordinointikokouksissa ilman uutta neuvoston päätöstä.
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 27 päivänä marraskuuta 2020.
            
               
                  Neuvoston puolesta
               
               
                  Puheenjohtaja
               
               M. ROTH
            
         
         
            (1)  Neuvoston päätös 82/72/ETY, tehty 3 päivänä joulukuuta 1981, Euroopan luonnonvaraisen kasviston ja eläimistön sekä niiden elinympäristön suojelua koskevan yleissopimuksen tekemisestä (EUVL L 38, 10.2.1982, s. 1).